CELEX: 31982R1777
Language: el
Date: 1982-07-01 00:00:00
Title: Κανονισμός (EOK) αριθ. 1777/82 τής Επιτροπής τής 1ης Ιουλίου 1982 περί τού καθεστώτος εισαγωγών στό Ηνωμένο Βασίλειο καί στήν Ιρλανδία ορισμένων κλωστοϋφαντουργικών προϊόντων (κατηγορίες 13 καί 26), καταγωγής Σιγκαπούρης

Avis juridique important

|

31982R1777

Κανονισμός (EOK) αριθ. 1777/82 τής Επιτροπής τής 1ης Ιουλίου 1982 περί τού καθεστώτος εισαγωγών στό Ηνωμένο Βασίλειο καί στήν Ιρλανδία ορισμένων κλωστοϋφαντουργικών προϊόντων (κατηγορίες 13 καί 26), καταγωγής Σιγκαπούρης  

Επίσημη Εφημερίδα αριθ. L 197 της 06/07/1982 σ. 0012 - 0013

***** ΚΑΝΟΝΙΣΜΟΣ (ΕΟΚ) αριθ. 1777/82 ΤΗΣ ΕΠΙΤΡΟΠΗΣ  της 1ης Ιουλίου 1982  περί του καθεστώτος εισαγωγών στο Ηνωμένο Βασίλειο και στην Ιρλανδία ορισμένων κλωστοϋφαντουργικών προϊόντων (κατηγορίες 13 και 26), καταγωγής Σιγκαπούρης  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3059/78 του Συμβουλίου της 21ης Δεκεμβρίου 1978 περί του κοινού καθεστώτος εισαγωγής ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 661/82 (2), και ιδίως τα άρθρα 11 και 15,  Εκτιμώντας:  ότι το άρθρο 11 του κανονισμού (ΕΟΚ) αριθ. 3059/78 καθορίζει τις προϋποθέσεις που επιτρέπουν την επιβολή ποσοτικών περιορισμών· ότι οι εισαγωγές στο Ηνωμένο Βασίλειο προϊόντων των κατηγοριών 13 και 26 στην Ιρλανδία, καταγωγής Σιγκαπούρης, έχουν υπερβεί τα όρια που καθορίζονται στην παράγραφο 3 του εν λόγω άρθρου·  ότι, σύμφωνα με τις διατάξεις της παραγράφου 5 του εν λόγω άρθρου 11, αιτήσεις για διαβουλεύσεις κοινοποιήθηκαν στη Σιγκαπούρη στις 17 Φεβρουαρίου και στις 25 Μαρτίου 1982·  ότι, μετά τις διαβουλεύσεις που έγιναν στις 9 Μαρτίου 1982, το προϊόν (κατηγορία 13) υποβλήθηκε, ήδη σε προσωρινό ποσοτικό περιορισμό σύμφωνα με τον κανονισμό (ΕΟΚ) αριθ. 785/82 (3)·  ότι, μετά τις διαβουλεύσεις που έγιναν στις 11 και 14 Ιουνίου 82, συμφωνήθηκε να υποβληθούν τα εν λόγω προϊόντα (κατηγορίες 13 και 26) σε ποσοτικούς περιορισμούς από την 1η Ιανουαρίου έως τις 31 Δεκεμβρίου 1982·  ότι σύμφωνα με τόυς όρους της παραγράφου 13 του εν λόγω άρθρου 11, η τήρηση των ποσοτικών περιορισμών εξασφαλίζεται από σύστημα διπλού ελέγχου, σύμφωνα με τις διαδικασίες που καθορίζονται στο παράρτημα V του κανονισμού (ΕΟΚ) αριθ. 3059/78 ·  ότι τα εν λόγω προϊόντα που εξήχθησαν από τη Σιγκαπούρη μεταξύ της 1ης Ιανουαρίου 1982 και της ημερομηνίας ενάρξεως της ισχύος του παρόντος κανονισμού πρέπει να αφαιρεθούν από το προσωρινό ποσοτικό περιορισμό για την περίοδο από 1ης Ιανουαρίου μέχρι 31 Δεκεμβρίου 1982·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισαγωγή στο Ηνωμένο Βασίλειο και στην Ιρλανδία των προϊόντων των κατηγοριών που αναφέρονται στο παράρτημα, καταγωγής Σιγκαπούρης, υπόκεινται σε προσωρινό ποσοτικό περιορισμό που περιλαμβάνεται στο ίδιο αυτό παράρτημα με την επιφύλαξη των διατάξεων του άρθρου 2 παράγραφος 1.  Άρθρο 2  1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από τη Σιγκαπούρη προς το Ηνωμένο Βασίλειο και στην Ιρλανδία μεταξύ της 1ης Ιανουαρίου 1982 και της ημερομηνίας ενάρξεως της ισχύος του κανονισμού (ΕΟΚ) αριθ. 785/82 ή του παρόντος κανονισμού, αντίστοιχα, και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την εν λόγω περίοδο.  2. Οι εισαγωγές των προϊόντων (κατηγορία 13) που αποστέλλονται από τη Σιγκαπούρη προς το Ηνωμένο Βασίλειο μετά την έναρξη ισχύος του κανονισμού (ΕΟΚ) αριθ. 785/82 συνεχίζουν να υπόκεινται στο σύστημα του διπλού ελέγχου που προβλέπεται στο παράρτημα V του κανονισμού (ΕΟΚ) αριθ. 3059/78.  3. Για την εφαρμογή των διατάξεων της παραγράφου 2, όλες οι ποσότητες των προϊόντων, που αποστέλλονται από τη Σιγκαπούρη από την 1η Ιανουαρίου 1982 και τίθενται σε ελεύθερη κυκλοφορία, αφαιρούνται από τον προσωρινό ποσοτικό περιορισμό που θεσπίστηκε για την περίοδο από 1ης Ιανουαρίου μέχρι 31 Δεκεμβρίου 1982.  Άρθρο 3  1. Ο παρών κανονισμός αρχίζει να ισχύει τη δεύτερη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται έως τις 31 Δεκεμβρίου 1982.  2. Ο κανονισμός (ΕΟΚ) αριθ. 785/82 δεν ισχύει πιά.  (1) ΕΕ αριθ. L 365 της 27. 12. 1978, σ. 1.  (2) ΕΕ αριθ. L 82 της 29. 3. 1982, σ. 1.  (3) ΕΕ αριθ. L 89 της 3. 4. 1982, σ. 20.  ΠΑΡΑΡΤΗΜΑ  1.2.3.4.5.6.7 //   //   //   //   //   //   //   // Κατη-  γορία  // Κλάση  του Κοινού  Δασμολογίου   // Κώδικας  NIMEXE (1982)   // Περιγραφή εμπορευμάτων   // Κράτη  μέλη  // Μονάδες  // Ποσοτικά όρια από  1ης Ιανουαρίου έως  31 Δεκεμβρίου 1982  //   //   //   //   //   //   //   // 13   // 60.04  Β IV β) 1 γγ)  2 δδ)  δ) 1 γγ)  2 γγ)   //  60.04 - 48, 56, 75, 85  // Έτοιμα ενδύματα εσωτερικά (εσώρουχα) μη ελαστικά ουδέ συνδεδυασμένα μετά καουτσούκ:  Σλίπς και εσώβρακα δια άνδρας και παίδας, σλίπς και κυλότται δια γυναίκας, κορασίδας και μικρά παιδία (έτερα των βρεφών), πλεκτά μη ελαστικά, ουδέ συνδεδυασμένα μετά καουτσούκ, βαμβακηρά ή εκ συνθετικών υφαντικών ινών  // UK  // 1 000  τεμάχια  // 1 550  //   //   //   //   //   //   //   // 26   // 60.05  Α ΙΙ β) 4 γγ 11  22  33  44  61.02  Β ΙΙ ε) 4 ββ)  γγ)  δδ)  εε)   //  60.05-45, 46, 47, 48  61.02-48, 52, 53, 54  // Έτοιμα ενδύματα εξωτερικά, πλεκτά, συμπληρώματα πλεκτά, της ενδύσεως και έτερα πλεκτά είδη, άπαντα μη ελαστικά ουδέ συνδεδυασμένα μετά καουτσούκ:  Α. Έτοιμα ενδύματα εξωτερικά και συμπληρώματα της ενδύσεως:  ΙΙ. Έτερα  Εξωτερικά ενδύματα γυναικών, κορασίδων και μικρών παιδίων:  Β. Έτερα:  Φορέματα υφασμένα και φορέματα πλεκτά, δια γυναίκας, κορασίδας και μικρά παιδία (έτερα των βρεφών), εξ ερίου, βάμβακος ή συνθετικών ή τεχνητών υφαντικών ινών  // IRL UK  // 1 000  τεμάχια  // 20  550 (1)  //   //   //   //   //   //   //  (1) Έχει ορισθεί εξαιρετικά για το 1982, συμπληρωματική ποσότητα από 150 000 κομάτια (κατηγορία 26/UK).   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, την 1η Ιουλίου 1982.  Για την Επιτροπή  Lorezzo NATALI  Αντιπρόεδρος